Lumaki ako sa Pilipinas na tumutulong sa aking ina na magluto ng pagkaing Filipino.
Pagkaraan ng ilang taon at naging vegan ako, natutunan ko na ang pagkaing Pinoy
ay kayang gawing vegan nang hindi nawawala ang pagiging Filipino nito.
Gusto kong ibahagi ang aking natuklasan sa
aking pamilya,
mga kaibigan,
at sa inyo.
Kain na, let's eat!
Ang Kaldereta ay isang maanghang at malaman
na estopadong Pinoy na niluto sa 'tomato sauce' at mga rekado.
Kadalasan itong ginagamitan ng
baka, baboy, manok, at kahit kambing.
Marahil naiisip niyong parang
imposibleng gawin itong vegan,
pero andito ako para ipakita sa inyo na ang
Vegan Kaldereta ay mas madali at mas
mabilis pang lutuin kesa sa karneng uri nito.
Kayang-kaya niyo rin ito kaya samahan niyo ako. Ang mga kailangang sangkap:
2 kutsara ng mantika.
3 piraso ng bawang, balatan, pitpitin at tadtarin ng pino.
1 sibuyas na dilaw, balatan at tadtarin.
¼ tasa ng pulang ‘bell pepper’
at ¼ tasa ng berdeng ‘bell pepper’, gayatin.
2-3 siling labuyo, hiwain nang manipis.
Maari niyong damihan kung gusto niyo na mas maanghang.
4-5 piraso ng dahon ng laurel.
2 tasa ng 'tomato sauce'.
2 tasa ng 'mushroom broth'.
Mas maiging gumamit ng 'mushroom broth' kaysa 'vegetable broth’.
Pwede ding gumamit ng 'vegetable bouillion cube' o ng 'no-beef broth'.
2-3 pulang patatas, balatan at hiwain nang malaki.
1 malaking karot, balatan at hiwain din sa malalaking piraso.
1 balot ng 'extra firm tofu'
na pinatigas sa freezer, tinunaw, at piniga,
ginayat at pinirito.
1 ½ tasa ng sariwang hilaw na langka
hiniwa at pinakuluan sa 'vegetable broth'.
Maaari din tayong gumamit ng
¼ tasa ng 'vegan cheddar cheese'
o
¼ tasa ng
gata ng niyog.
Isa pang sangkap na hindi kailangan pero mas masarap (pamalit sa 'liver spread')
2-4 na kutsara ng 'mashed lentils'
Isa pang masarap na pamalit sa 'liver spread'
gumamit ng mga 1-1 ½ tasa ng tempeh
¼ tasa ng gisante
2 kutsara ng 'sweet pickle relish' .
Magumpisa na tayo. Sindihan ang kalan at igisa ang bawang at sibuyas.
Mukhang mainam.
Ituloy ang paggisa hanggang sa lumambot ang sibuyas.
Idagdag ang patatas.
Ilahok muna natin ang ‘bell pepper’.
Ayan, ang ganda!
Ilagay ang 'tomato sauce',
at ang 'vegetable broth' ,
dahon ng laurel, at, siyempre, siling labuyo
para umanghang
Pakuluin, takpan, at hintayin
hanggang lumambot ang patatas.
Kapag malambot na ang patatas,
ilahok ang karot.
Lalagyan din natin
ito ng 'vegan cheese'.
Kung walang 'vegan cheese' kung saan kayo nakatira,
maaaring gumamit ng gata ng niyog.
Gagamitin natin silang pareho ngayon.
Ayan.
Ngayon namanpara sa pamalit sa 'liver spread',
ilahok ang 'mashed lentils'.
O maari din gumamit ng
'tempeh' para may kaunting pait.
Hindi ko ito niligis pero pwede
niyong ligisin ito.
Gusto ko kasing kinakagat yung 'tempeh' kaya gagayatin lang natin ito ngayon.
Idagdag ang 'pickle relish'
at ang tokwa.
Kaya ko pinatigas sa freezer, tinunaw, at pinirito
ay para mas may kagat ito kapag nguyain.
Isa pang pamalit na may hilatsa na parang karne,
na may hawig sa manok at kahit kambing,
ay ang hilaw na langka.
Pinasubuhan ko ang langka sa 'vegetable broth'
gamit ang mahinang apoy para mahigop
ang lasa ng 'vegetable broth'.
Sa gayon, magiging mas malinamnam.
Huwag nating kalimutan ang palamuting 
luntian: ang ating gisante.
Pwede ding lagyan ng 'green olives'
kung gusto niyo. Mainam na sangkap ito.
Takpan ang kaldero, at pasubuhin ng mga 5 pang minuto
para maghalo at manuot ang sarap ng lahat ng sangkap.
Meron tayong natatanging panauhin ngayon
na galing pa sa Pilipinas,
ang tiyahin ko
na nakagisnan naming tawaging Mama Violy.
Mabuhay, Mama Violy!
Salamat sa pagbisita sa amin.
Karangalan kong makasama kayo.
Atsaka, si Mama Violy ay
Isa siya sa mga tiyahin kong mahilig magluto at lagi
akong pinauunlakan tuwing ako naman ang bumibisita.
At nagluluto din siya ng mga putaheng vegan.
-Walang anuman. Laging bukas ang tahanan ko sa iyo.
Yay! Ano po ba iyong mga paborito ninyong lutuin?
-Para sa panghimagas, may Putobumbong, Puto,
Palitaw.
-Palitaw.
Suman.
-Suman, oo.
At pati Empanda!
-Empanada, oo.
Lalo na! Yun ang talagang 'specialty' niyo po.
Kaya sobrang saya ko po na ibinahagi nyo po sa akin ang reseta nito.
Salamat po.
At ngayon, ang susubukan naman natin ay Kaldereta.
-Aba. Putaheng maanghang.
Opo, putaheng maanghang. Tara, tikman na natin.
Eto po yung sa inyo.
Ang Kaldereta ay karaniwang kinakain
na may kasamang kanin.
O sige po. Kayo na mauna.
Lalagyan ko ng...
patatas.
Ano pa?
-Kahit ano. Tutal vegan naman ito.
Opo.
Ano pong masasabi nyo sa 'vegan' food?
-Oo. Gusto ko ito kasi, totoong mabuti sa kalusugan.
Opo.
Tiyak mas mabuti sa kalusugan kaysa kung gawa sa karne.
Sige po. Tapos kung gusto din po ninyo ng kanin...
-Kaunting kanin lang.
Mmm...
Okay po ba?
-Masarap siya!
Yay!
-Gusto ko siya!
Yay! Tagumpay!
-Pwede pa?
Opo! Kuha pa po.
Okay po ba?
Ano po yung timpla?
-Napapabilis na pagkain ko.
Okay lang po ba yung anghang?
-Oo. Tama lang.
Tama lang ang timpla.
Tamang anghang.
Maraming salamat po.
Ang saya ko po na nagustuhan niyo po yung ginawa kong Vegan Kaldereta.
At saka 'healthy' po diba?
So okay naman po.
Pwede nating kainin nang kainin.
Maraming salamat din sa inyo. Para sa buong reseta
at iba pang lutuing vegan Filipino, punta lang
Nasa 'social media' din ako at ikatutuwa kong makarinig galing sa inyo.
Gamitin lang ang 'hashtag' na #astigvegan
para makita ko ang inyong mga niluto.
Maraming salamat sa panonood.
Ako si RG ng Astig Vegan, kasama ang aking Tita...
-Violy Castaneda.
Oo, nagpapatunay na ang
pagkaing Filipino ay maaaring maging vegan,
masustansya, at masarap,
nang hindi nawawalan ng diwang Filipino.
Kain na, let's eat!
-Pwede bang maguwi nito?
Opo naman! Opo.
 
 
 
